钦定古今图书集成/明伦汇编/氏族典/第195卷 > 《廖用贤尚友录》 > 谯周
## 钦定古今图书集成/明伦汇编/氏族典/第195卷 > 《廖用贤尚友录》 > 谯周

按《蜀志谯周传》：“周字允南，巴西西充国人也。周幼孤，
与母兄同居。既长，耽古笃学，研精六经，尢善书札，颇
晓天文。身长八尺，体貌素朴，性推诚不饰，无造次辩
论之才，然潜识内敏。建兴中，丞相亮领益州牧，命周
为劝学从事。亮卒于敌庭，周在家闻问，即便奔赴。大
将军蒋琬领刺史，徙为典学从事，总州之学者。后主”
立太子，以周为仆，转家令，徙为中散大夫，犹侍太子。
后迁光禄大夫，位亚九列。周虽不与政事，以儒行见
礼，时访大议，辄据经以对。景耀六年，魏大将军邓艾
克江由，长驱而前。后主使群臣会议，周以为当降。后
主遂从周策，刘氏无虞，一邦蒙赖，周之谋也。时晋文
王为魏相国，以周有全国之功，封阳“城亭侯。”又下书
辟周，周发至汉中，困疾不进。晋室践阼，累下诏所在
发遣周，周遂舆疾诣洛。泰始三年，至以疾不起，就拜
骑都尉。周乃自陈无功而封，求还爵土，皆不听许。六
年秋，为散骑常侍，疾笃不拜，至冬卒。周三子，熙、贤同